Draga Olteanu Matei este una dintre actriţele de marcă ale ţării noastre şi este celebră pentru rolurile importante pe care le-a avut de-a lungul timpului. Artista a mărturisit că a avut, însă, un viciu o mare parte din viaţa ei: fumatul.

Draga Olteanu Matei a mărturisit că a început să fumeze de la vârsta de 13 ani, după care a fumat ani de-a rândul chiar și 4-5 pachete de țigări pe zi.

“În ziua în care mi-am aprins o ţigară pe scenă, tata şi mama erau în sală. Eu în anul trei de facultate. Şi tata s-a întors către mama şi a întrebat-o dacă eu fumez, pentru că un fumător se vede, că altfel trebuia să pufăi. Am început să fumez pe la 13 ani, eram un grup de colege, iar una dintre ele a venit cu o cutie frumoasă de ţigări şi mirosea tutunul ăla aşa de frumos”, a spus aceasta citată de realitatea.net.